Държавен вестник, бр. 8, 2014 г., стр. 159

БРОЙ  8	
Д Ъ Р Ж А В Е Н  В Е С Т Н И К 	
СТР.  159  
имената на лицата, подписали съответния 
документ, и номерът, под който са изведени; 
17. връща на съответния орган приложените 
по делото преписки и материали след влизане 
в сила на съдебния акт;
18. изпълнява и други задължения, свързани 
с документооборота и определени със заповед 
на административния ръководител на съда или 
с разпореждане на съдебния администратор. 
Чл. 39. (1) В деловодството се водят на 
електронен носител и/или на хартиен носител 
следните книги и регистри:
1. азбучен указател за образуваните нака­
зателни, граждански, търговски, фирмени, 
изпълнителни и административни дела;
2. описна книга;
3. книга за открити заседания;
4. книга за закрити и разпоредителни 
заседания;
5. книга за привеждане в изпълнение на 
влезли в сила присъди и определения по глава 
двадесет и девета от Наказателно-процесуал­
ния кодекс;
6. книга за веществените доказателства;
7. книга за получените и върнатите при­
зовки и други съдебни книжа;
8. регистри за юридически лица с несто­
панска цел и другите юридически лица, които 
не са търговци, и специални регистри;
9. книга по чл. 634в от Търговския закон;
10. регистър на съдебните решения по 
чл. 235, ал. 5 ГПК;
11. книга за приемане и отказ от наследство;
12. регистър на изпълнителни листове, из­
дадени за държавни такси и суми, присъдени 
в полза на съдебната власт.
(2) Деловодните книги се приключват с 
изтичане на календарната година.
(3) Образците на книги се изработват съ­
гласно приложение № 1.
Чл. 40. Отделенията могат да водят отделни 
книги по чл. 39, ал. 1.
Чл. 41. (1) Регистрите за юридическите 
лица с нестопанска цел и другите юридиче­
ски лица, които не са търговци, се водят от 
окръжен съд по седалище на ЮЛ и съдържат 
обстоятелства за направените вписвания. 
(2) Регистрациите за политическите партии 
и движения се водят от СГС.
(3) Регистрите по ал. 1 се водят на съхра­
нение по ред, определен в Наредба № 14 от 
1991 г. за водене и съхранение на регистрите 
по вписванията на министъра на правосъдието 
(ДВ, бр. 62 от 1991 г.). 
Раздел II
Деловодни книги и регистри
Чл. 42. (1) Азбучният указател осигурява 
бърза информация за номерата на образува­
ните дела по зададено име.
(2) За наказателните, гражданските, тър­
говските, фирмените, административните, 
нотариалните и изпълнителните дела се водят 
отделни азбучни указатели.
(3) Азбучните указатели се водят по име­
ната на:
1. ищците и ответниците по граждански 
и търговски дела;
2. подсъдимите по наказателни дела и 
нарушителите по Указа за борба с дребното 
хулиганство;
3. жалбоподателите по административни, 
административно-наказателни и второинстан­
ционни дела;
4. наименованията на юридическите лица с 
нестопанска цел и другите юридически лица, 
които не са търговци, и специални регистри;
5. молителите в делата по реабилитация, 
в производствата във връзка с изпълнение на 
наказанията и исканията до съда в досъдеб­
ното производство;
6. лицата, по отношение на които се иска 
прилагане на принудителна медицинска мярка;
7. длъжниците по изпълнителни дела;
8. страните по вписана сделка в съдебни­
те райони, в които съдията по вписванията 
изпълнява функциите на нотариус.
Чл. 43. (1) Описната книга осигурява ин­
формация за делата от образуването им до 
предаване в архива.
(2) За наказателните, гражданските, тър­
говските, фирмените, административните, 
нотариалните и изпълнителните дела се водят 
отделни описни книги.
(3) В описната книга се отразяват и про­
мените на обстоятелствата относно предмета, 
страните и статистическия код, настъпили в 
хода на делото.
Чл. 44. (1) Книгата за открити заседания 
осигурява информация за насрочените за 
определена дата дела и техния статус.
(2) За наказателните, гражданските, търгов­
ските, административните и изпълнителните 
дела се водят отделни книги.
Чл. 45. (1) В книгата за закрити и разпо­
редителни заседания се вписва резултатът от 
закритото или разпоредителното заседание.
(2) За наказателните, гражданските, тър­
говските, административните и фирмените 
дела се водят отделни книги.
Чл. 46. Книгата за изпълнение на влез­
ли в сила присъди и определения съдържа 
информация за влезлите в сила присъди и 
определения, за органите за изпълнение и за 
срока на изпращане.
Чл. 47. Книгата за веществени доказател­
ства съдържа информация за съхраняването 
на веществените доказателства по наказателни 
дела и тяхното движение. 
Чл. 48. Книга за движението на всички 
получени и върнати призовки и съдебни книжа. 
Чл. 49. Книгата за приемане и отказ от 
наследство се води на основание чл. 49 от 
Закона за наследството.